Nederland bereid om miljarde op te dok vir skildery | Maroela Media
Nederland bereid om miljarde op te dok vir skildery
"Die Vaandeldraer" (deur Rembrandt) via Wikimedia Commons
Die Nederlandse regering het Woensdag gesê hy is bereid om €150 miljoen (meer as R2,6 miljard) by te dra om 'n Rembrandt-selfportret na die land terug te bring. Die skildery word deur die Rothschild-familie verkoop.
Dié deel van die Rothschild familie woon in Frankryk en is al sedert 1844 in besit van die skildery. Owerhede in Parys het Dinsdag gesê die skildery sal aan die publiek beskikbaar gemaak word alhoewel die werk, 'n selfportret genaamd "Die Vaandeldraer", ter waarde van ongeveer €165 miljoen, as 'n "nasionale skat" in Frankryk beskou word.
Indien die bedrag van €150 miljoen van staatsgeld deur die Nederlandse parlement goedgekeur word, sal die Rembrandt-vereniging 'n verdere €15 miljoen bydra en die Rijksmuseum sal €10 miljoen finansier.
"'Die Vaandeldraer' is een van Rembrandt se meesterstukke en word onlosmaaklik verbind aan die geskiedenis van Nederland," het die ministerie van kulturele sake in Den Haag in 'n verklaring gesê. "Dit is nou die geleentheid om een van die laaste Rembrandts van sy soort te bekom." Volgens die ministerie was die werk eeue lank in privaat besit, insluitend die koning van Engeland en sedert 1844 die Rothschild-familie.
Rembrandt het "Die Vaandeldraer" in 1636 geverf toe hy 30 jaar oud was.
"'Die Vaandeldraer kom uiteindelik huis toe ná 'n reis van 'n paar eeue," het Ingrid van Engelshoven, minister van kulturele sake, bygevoeg.
Taco Dibbits, direkteur van Amsterdam se Rijksmuseum waar 22 van Rembrandt se ongeveer 340 werke gesien kan word, sê "ons droom al generasies lank daaroor om 'Die Vaandeldraer' terug te bring na ons land toe". "Die gehalte daarvan en die feit dat dié skildery Rembrandt se deurbraak was as 'n kunstenaar beteken dat dit 'n ongeëwenaarde werk is van die meester."
Instagram, Whatsapp spog met nuwe funksies
Helikopter met hoë militêre amptenaar stort neer
Waar kan ek bie?
Geld om te mors.
Ek sit vanoggend en kyk na een van my eie stukke en die gedagte kom by my op
wat van ek bemaak dit aan 'n kleinkind wat nie daaraan waarde heg nie
wat van dit word deur 'n brand verwoes
nou dink ek aan hierdie meesterstuk van Rembrandt en die geweldige geld waarde en die waarde van volksbesit
Genade soveel geld vir 'n skildery terwyl daar miljoene honger mense in die wêreld is!!!
Eerste wêreld land wat reg bestuur word en kultuur het vooruitstrewende regering met gelukkige burgers,wat is verskil dan tussen Suid-Afrika en Nederland?